
De conformidade co previsto nos artigos 17.3.b e 20.8.a da Lei 38/2003, de 17 de novembro, Xeral de Subvencións,  publícase o extracto da convocatoria para a concesión de “II edición da liña de subvencións para o fomento dunha atención segura e de baixo custo ao peregrino na ruta do Camiño de Inverno por A Rúa”, cuxo texto completo pódese consultar na Base de Datos Nacional de Subvencións (http://www.pap.minhap.gob.es/bdnstrans/index):
Primeiro. Beneficiarios:
Poderán ser beneficiarios desta subvención as persoas que acrediten suficientemente a súa condición de peregrino para a súa pernocta nos establecementos hoteleiros de A Rúa.
Segundo. Obxecto:
A finalidade desta subvención é a de incentivar a ruta do Camiño de Santiago por A Rúa como elemento dinamizador da vida social e a economía da localidade.
Terceiro. Bases reguladoras:
Acordo da Xunta de Goberno de 16 de xuño de 2022 polo que se establecen as bases reguladoras e se anuncia a convocatoria de subvencións para o fomento dunha atención segura e de baixo custo ao peregrino na ruta do Camiño de Inverno por A Rúa.
Cuarto. Importe:
O importe da consignación prevista ascende a un total de 5.000,00 euros, con cargo á aplicación 433.47 dos orzamentos do Concello de A Rúa para o exercicio 2022.
Quinto. Prazo de presentación de solicitudes:
O prazo de solicitude iniciarase a partir do día siguiente ao da publicación do presente extracto de convocatoria no BOP de Ourense, e finalizará o 31 de decembro de 2022 ou ata esgotar a partida orzamentaria establecida. 

